กฎกระทรวงกำหนดหลักเกณฑ์ วิธีการ และระยะเวลาการส่งข้อมูลเกี่ยวกับการอุดมศึกษาและการอื่นที่เกี่ยวข้อง พ.ศ. 2567กฎกระทรวง กำหนดหลักเกณฑ์ วิธีการ และระยะเวลา การส่งข้อมูลเกี่ยวกับการอุดมศึกษาและการอื่นที่เกี่ยวข้อง พ.ศ. ๒๕๖๗อาศัยอำนาจตามความในมาตรา ๔ วรรคหนึ่ง และมาตรา ๔๓ วรรคหนึ่ง แห่งพระราชบัญญัติการอุดมศึกษา พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ฐานข้อมูลการอุดมศึกษา" หมายความว่า ฐานข้อมูลการอุดมศึกษาตามกฎกระทรวงว่าด้วยการกำหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา "การจัดส่งข้อมูล" หมายความว่า การนำเข้าหรือเชื่อมโยงข้อมูลสู่ฐานข้อมูลการอุดมศึกษามาตรา 1 เพื่อให้สามารถเข้าถึงและนำข้อมูลมาใช้ได้อย่างถูกต้อง รวมทั้งการจัดส่งโดยวิธีอื่นตามที่ทำความตกลงกับกระทรวงการอุดมศึกษา วิทยาศาสตร์ วิจัยและนวัตกรรม "หน่วยงานของรัฐ" หมายความว่า กระทรวง ทบวง กรม ส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาค ราชการส่วนท้องถิ่น รัฐวิสาหกิจมาตรา 1 องค์การมหาชน และหน่วยงานอื่นของรัฐ ทั้งนี้ ไม่ว่าจะอยู่ในบังคับบัญชาหรือกำกับดูแลของฝ่ายนิติบัญญัติ ฝ่ายบริหาร ฝ่ายตุลาการ องค์กรอัยการ หรือองค์กรอิสระ "หน่วยงานภาคเอกชน" หมายความว่า หน่วยงานภาคเอกชนตามลักษณะที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติประกาศกำหนด "สภานโยบาย"มาตรา 1 หมายความว่า สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ "กระทรวง" หมายความว่า กระทรวงการอุดมศึกษา วิทยาศาสตร์ วิจัยและนวัตกรรม "รัฐมนตรี" หมายความว่า รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมมาตรา 1 หมวด ๑ บททั่วไปมาตรา 2 ข้อ ๒ การดำเนินการตามกฎกระทรวงนี้ ต้องยึดหลักการ ดังต่อไปนี้ (๑) ไม่สร้างภาระเกินสมควรให้แก่ผู้มีหน้าที่ปฏิบัติตามกฎกระทรวงนี้ (๒) มีเอกภาพในการดำเนินการระบบข้อมูลสารสนเทศกลางด้านการอุดมศึกษา (๓) มีการจัดเก็บและการเชื่อมโยงข้อมูลเป็นไปตามกฎหมาย มาตรฐานและกฎเกณฑ์ที่เกี่ยวข้อง (๔)มาตรา 2 ยกระดับความปลอดภัยของข้อมูล การคุ้มครองข้อมูลส่วนบุคคล รวมทั้งการกำหนดชั้นความลับให้ผู้ใช้งานสามารถเข้าถึงข้อมูลตามกฎหมายและกฎเกณฑ์ที่เกี่ยวข้องมาตรา 3 ข้อ ๓ การดำเนินการเกี่ยวกับข้อมูลข่าวสารที่ไม่ต้องเปิดเผย ข้อมูลข่าวสารส่วนบุคคล ข้อมูลส่วนบุคคล ข้อมูลที่เป็นความลับทางการค้า และข้อมูลอื่นที่ได้รับความคุ้มครองตามกฎหมาย ที่อยู่ในความครอบครองของกระทรวง หน่วยงานของรัฐ และหน่วยงานภาคเอกชนตามกฎกระทรวงนี้มาตรา 3 ต้องปฏิบัติตามกฎหมายว่าด้วยข้อมูลข่าวสารของราชการ กฎหมายว่าด้วยการคุ้มครองข้อมูลส่วนบุคคล กฎหมายว่าด้วยความลับทางการค้า หรือกฎหมายอื่นที่เกี่ยวข้อง แล้วแต่กรณีมาตรา 4 ข้อ ๔ การดำเนินการเกี่ยวกับข้อมูลเกี่ยวกับการอุดมศึกษาและการอื่นที่เกี่ยวข้องตามกฎกระทรวงนี้ ให้เป็นความรับผิดชอบของหัวหน้าหน่วยงานของรัฐหรือผู้แทนของหน่วยงานภาคเอกชน แล้วแต่กรณี โดยต้องรับรองความครบถ้วนและถูกต้องของข้อมูลนั้นมาตรา 5 ข้อ ๕ ในการดำเนินการตามกฎกระทรวงนี้ กระทรวงโดยรัฐมนตรีอาจมอบหมายให้สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรมดำเนินการแทนได้โดยประกาศให้ทราบเป็นการทั่วไปในระบบเทคโนโลยีสารสนเทศ หรือระบบหรือวิธีการอื่นมาตรา 6 ข้อ ๖ ในกรณีที่มีปัญหาในการดำเนินการตามกฎกระทรวงนี้ ให้ดำเนินการตามการวินิจฉัยของรัฐมนตรีมาตรา 2 หมวด ๒ หลักเกณฑ์ วิธีการ และระยะเวลาการส่งข้อมูลเกี่ยวกับการอุดมศึกษาและการอื่นที่เกี่ยวข้องมาตรา 7 ข้อ ๗ เพื่อประโยชน์ในการจัดทำนโยบาย ยุทธศาสตร์ แผนด้านการอุดมศึกษา การพัฒนาคุณภาพการอุดมศึกษา การวิจัยและนวัตกรรม และการจัดทำฐานข้อมูลการอุดมศึกษา กระทรวงอาจร้องขอให้หน่วยงานของรัฐและหน่วยงานภาคเอกชนใดจัดส่งข้อมูลเกี่ยวกับการอุดมศึกษาและการอื่นที่เกี่ยวข้องได้ตามบัญชีท้ายกฎกระทรวงนี้มาตรา 7 การร้องขอข้อมูลตามวรรคหนึ่ง ต้องไม่มีลักษณะเป็นการกำหนดหน้าที่ประจำของหน่วยงานของรัฐและหน่วยงานภาคเอกชนนั้น เว้นแต่กรณีที่ข้อมูลเปลี่ยนแปลงไปอันอาจทำให้ข้อมูลที่จัดส่งไม่ครบถ้วนและถูกต้อง แต่การร้องขอข้อมูลที่มีการเปลี่ยนแปลงดังกล่าว ให้กระทำได้ปีละหนึ่งครั้งมาตรา 8 ข้อ ๘ ให้หน่วยงานของรัฐและหน่วยงานภาคเอกชนตามข้อ ๗ จัดส่งข้อมูลให้กระทรวงภายในหกสิบวันนับแต่วันที่ได้รับการร้องขอหรือภายในระยะเวลาที่กระทรวงกำหนด แต่ต้องไม่เกินหนึ่งร้อยแปดสิบวันนับแต่วันที่ได้รับการร้องขอมาตรา 9 ข้อ ๙ การจัดส่งข้อมูลในรูปแบบอิเล็กทรอนิกส์ ให้หน่วยงานของรัฐและหน่วยงานภาคเอกชนตามข้อ ๗ นำเข้าข้อมูลผ่านระบบเทคโนโลยีสารสนเทศ ตามแพลตฟอร์ม รูปแบบ รายการ และมาตรฐานทางเทคนิคที่กระทรวงกำหนด โดยคำนึงถึงความเข้ากันได้และการใช้งานร่วมกับเครื่องมือและอุปกรณ์ที่หน่วยงานดังกล่าวมีอยู่มาตรา 3 หมวด ๓ การบริหารจัดการข้อมูลเกี่ยวกับการอุดมศึกษาและการอื่นที่เกี่ยวข้องมาตรา 10 ข้อ ๑๐ เพื่อประโยชน์ในการบริหารจัดการที่ดีของข้อมูลเกี่ยวกับการอุดมศึกษาและการอื่นที่เกี่ยวข้องอันจะทำให้ข้อมูลมีความสมบูรณ์อย่างต่อเนื่อง และผู้ใช้งานสามารถเข้าถึงและใช้ประโยชน์ได้อย่างมีประสิทธิภาพ กระทรวงอาจกำหนดมาตรการในการกำกับดูแลข้อมูล การติดตาม การบริหารจัดการข้อมูลมาตรา 10 และแนวปฏิบัติอื่นสำหรับข้อมูลของหน่วยงานของรัฐหรือหน่วยงานภาคเอกชนตามกฎกระทรวงนี้ได้ ทั้งนี้ ตามหลักธรรมาภิบาลข้อมูลภาครัฐมาตรา 11 ข้อ ๑๑ ให้กระทรวงมีหน้าที่จัดหาแพลตฟอร์มเชื่อมโยงข้อมูลเข้าสู่ฐานข้อมูลการอุดมศึกษา เพื่อประโยชน์ในการให้บริการข้อมูล ณ จุดเดียว แก่หน่วยงานในกระทรวง สถาบันอุดมศึกษา หรือหน่วยงานอื่นของรัฐ รวมถึงการเชื่อมโยงข้อมูลและแลกเปลี่ยนข้อมูลกับฐานข้อมูลด้านวิทยาศาสตร์ วิจัยและนวัตกรรมมาตรา 11 และฐานข้อมูลอื่นกับหน่วยงานอื่นของรัฐและหน่วยงานภาคเอกชน โดยต้องสอดคล้องกับมาตรฐานข้อมูลด้านเทคโนโลยีสารสนเทศและการสื่อสารตามกฎหมายว่าด้วยการปฏิบัติราชการทางอิเล็กทรอนิกส์ การให้บริการข้อมูลตามวรรคหนึ่ง หากเป็นข้อมูลส่วนบุคคลจะกระทำได้ก็เฉพาะแก่หน่วยงานในกระทรวง สถาบันอุดมศึกษามาตรา 11 หรือหน่วยงานอื่นของรัฐ บรรดาซึ่งมีกฎหมายให้อำนาจในการเข้าถึงข้อมูลส่วนบุคคลมาตรา 12 ข้อ ๑๒ ให้กระทรวงกำหนดมาตรการและกลไกในการส่งเสริมและสนับสนุนการดำเนินการของหน่วยงานของรัฐและหน่วยงานภาคเอกชนในการจัดส่งข้อมูลตามกฎกระทรวงนี้มาตรา 13 ข้อ ๑๓ ในกรณีที่กระทรวงพบว่าหน่วยงานของรัฐหรือหน่วยงานภาคเอกชนใดไม่ปฏิบัติตามหรือปฏิบัติไม่ถูกต้องตามกฎกระทรวงนี้โดยไม่มีเหตุอันสมควร ให้กระทรวงมีหนังสือเตือนไปยังหัวหน้าหน่วยงานของรัฐหรือผู้แทนของหน่วยงานภาคเอกชนนั้น ให้ดำเนินการให้ถูกต้องภายในระยะเวลาที่กำหนดเพื่อดำเนินการตามมาตรา ๗๔ วรรคสอง ต่อไปมาตรา 14 ข้อ ๑๔ ให้กระทรวงติดตามผลการดำเนินการด้านข้อมูลเกี่ยวกับการอุดมศึกษาและการอื่นที่เกี่ยวข้องตามกฎกระทรวงนี้ และรายงานคณะกรรมการการอุดมศึกษาและคณะกรรมการมาตรฐานการอุดมศึกษาทราบเพื่อรายงานให้รัฐมนตรีทราบต่อไป ทุกปีงบประมาณมาตรา 15 ข้อ ๑๕ ให้กระทรวงจัดทำคู่มือหรือแนวทางปฏิบัติตามหลักเกณฑ์ วิธีการ และระยะเวลาการจัดส่งข้อมูลตามกฎกระทรวงนี้ให้แล้วเสร็จและเผยแพร่ในระบบเทคโนโลยีสารสนเทศของกระทรวง หรือระบบหรือวิธีการอื่นใด ที่ประชาชนทั่วไปสามารถเข้าถึงได้โดยสะดวกภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับให้ไว้ ณ วันที่ ๑ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมบัญชีข้อมูลเกี่ยวกับการอุดมศึกษาและการอื่นที่เกี่ยวข้องหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๓ วรรคหนึ่ง แห่งพระราชบัญญัติการอุดมศึกษา พ.ศ. ๒๕๖๒ บัญญัติให้หน่วยงานของรัฐทุกหน่วยงาน และหน่วยงานภาคเอกชนตามลักษณะที่สภานโยบายอุดมศึกษา วิทยาศาสตร์ วิจัยและนวัตกรรมแห่งชาติประกาศกำหนดส่งข้อมูลเกี่ยวกับการอุดมศึกษาและการอื่นที่เกี่ยวข้องให้แก่กระทรวงการอุดมศึกษา วิทยาศาสตร์ วิจัยและนวัตกรรม ตามที่ได้รับการร้องขอ ทั้งนี้ ตามหลักเกณฑ์ วิธีการ และระยะเวลาที่กำหนดในกฎกระทรวง จึงจำเป็นต้องออกกฎกระทรวงนี้